പ്രതിഷേധവുമായി തൊഴിലാളികള് ഈ വര്ദ്ധനവ് അന്യായം ചെങ്കല്ലിന് ഒറ്റയടിക്ക് മൂന്നു രൂപ വര്ദ്ധിപ്പിച്ചു കണ്ണൂര്:ചെങ്കല്ലിന്റെ വിലവര്ദ്ധിപ്പിക്കാനുള്ള നീക്കത്തിനെതിരെ പ്രതിഷേധവുമായി ചെങ്കല്തൊഴിലാളികള്.നിലവില് ചെങ്കല്ലിന്റെ വില വര്ദ്ധിപ്പിക്കുന്നത് സാധാരണക്കാര്ക്ക് താങ്ങാനാവില്ലെന്നും തൊഴിലാളികള് പറഞ്ഞു.കയറ്റിറക്ക് കൂലി, വാഹനവാടക ,ജിയോളജി പെര്മിറ്റ് എന്നിവയുടെ പേരിലുള്ള വിലവര്ദ്ധനവ് തീര്ത്തും അസംബന്ധമാണെന്നും തൊഴിലാളികള് ചൂണ്ടിക്കാട്ടുന്നു 750 ഒാളം പണകളുള്ള ജില്ലയില് നാലോ അഞ്ചോ പണകള്ക്ക് മാത്രമാണ് ജിയോളജി പെര്മിറ്റുള്ളതെന്നും ഒരു രൂപ പോലും ഈ ഇനത്തില് സര്ക്കാരിലേക്ക് പോകുന്നില്ലെന്നും തൊഴിലാളികള് ആരോപിച്ചു. ജിയോളജി പാസില്ലാതെ ക്വാറിയില് നിന്നും പോകുന്ന വാഹനം പിടിക്കപ്പെട്ടാല് ഈടാക്കുന്ന ഭീമമായ പിഴ അടക്കേണ്ടി വരുന്നത് വാഹന ഉടമകള്ക്കാണ്. കസ്റ്റഡിയിലെടുത്ത വാഹനം പിഴ ഈടാക്കാന് കഴിയാതെ തുരുമ്ബെടുത്ത് നശിച്ച് പോകുന്ന സാഹചര്യവുമുണ്ട്. 2018ലാണ് ജില്ലാ കളക്ടറുടെ നേതൃത്വത്തല് നടന്ന യോഗത്തില് വില വര്ദ്ധിപ്പിക്കുമ്ബോള് ലോഡ് വാഹനങ്ങളില് കയറ്റി ജിയോളജി പാസ് അടക്കം തരാനുള്ള തുകയായിരുന്നു ഉടമകള് മുന്നോട്ടു വച്ചത്.എന്നാല് നാളിതുവരെയായി ലോഡ് കയറ്റാനുള്ള തുക വാഹന ഉടമകള് അധികമായി നല്കികൊണ്ടിരിക്കുകയാണെന്നും ജിയോളജിപാസും ആരും നല്കുന്നില്ലെന്നും തോഴിലാളികള് പറഞ്ഞു.നിലവില് 23 രൂപയുള്ള ചെങ്കല്ലിന് മൂന്ന് രൂപ വര്ദ്ധിപ്പിച്ച് 26 ആക്കാനാണ് ഉടകളുടെ നീക്കം.മാര്ക്കറ്റില്ലെത്തുമ്ബോള് അഞ്ച് രൂപയുടെ വ്യത്യാസമുണ്ടാകും.ഒരു പണയില് ഒരു ദിവസം ഏകദേശം 5000 ചെങ്കല്ലുകള് ഉത്പ്പാദിപ്പിക്കുന്നുണ്ട്.വിലവര്ദ്ധനവില് വിയോജിപ്പുള്ള പലരും നിലവിലുള്ള വിലയില് തന്നെ കല്ല് കയറ്റി പോകുന്നുണ്ട്. അത്തരമാളുകളെ ക്വാറി ഉടമകളുടെ ചില സംഘം തടയുകയും ഭീഷണിപ്പെടുത്തുകയും ചെയ്യുന്നതായും തൊഴിലാളികള് ആരോപിച്ചു. തൊഴിലാളികള് പറയുന്നു കയറ്റിറക്ക് കൂലി, വാഹനവാടക വര്ദ്ധനവ് ക്വാറിയുടമകളെ ബാധിക്കുന്നില്ല ജിയോളജി പെര്മിറ്റിനുള്ള തുക സിംഹഭാഗം ക്വാറികളും അടക്കുന്നില്ല വാഹനങ്ങള് പിടിക്കപ്പെട്ടാല് വാഹന ഉടമയാണ് നഷ്ടം സഹിക്കുന്നത് ഭീമമായ തുക ഈടാക്കുമ്ബോള് ഗുണഭോക്താക്കള് മറ്റ് സാമഗ്രികളിലേക്ക് തിരിയും ഇത് തൊഴില് നഷ്ടമുണ്ടാക്കും ചെങ്കല്ലിന് വിലവര്ദ്ധിപ്പിക്കുന്നതിലൂടെ അവര്ക്ക് അമിതഭാരം അടിച്ചേല്പ്പിക്കുകയാണ് ചെയ്യുന്നത്.മാത്രമല്ല ചെങ്കല്ലിന് പകരം മറ്റ് സാധ്യതകള് തേടിപോകാനുള്ള വഴിയൊരുക്കുകയും അത് വഴി മേഖലയെ കടുത്ത പ്രതിസന്ധിയിലാക്കുകയുമാണ് ചെയ്യുന്നത് പി.ഡി .ബിജു,ചെങ്കല് തൊഴിലാളി യൂണിയന്കെ .ഡി .എസ് .സി. ടി യു സമരങ്ങളുമായി മുന്നോട്ടു പോകും യാതൊരുവിധ ആലോചനയുമില്ലാതെ ചെങ്കല്ല് വില വര്ദ്ധിപ്പിച്ചത് അംഗീകരിക്കാനാവില്ലെന്ന് കണ്ണൂര് ജില്ലാ സ്വതന്ത്ര ചെങ്കല് തൊഴിലാളി യൂണിയന്കെ ഡി എസ് സി ടി യു വാര്ത്താസമ്മേളനത്തില് പറഞ്ഞു.വിലവര്ധനവിനെതിരെ സമരങ്ങളുമായി മുന്നോട്ടു പോകുമെന്നും ഭാരവാഹികള് പറഞ്ഞു.വാര്ത്താ സമ്മേളനത്തില് പി.ഡി ബിജു, പി.കെ സിറാജ്, മെജോ എം ജോര്ജ്ജ്, എം രവീന്ദ്രന്, ടി.സി ബിജു പങ്കെടുത്തു